Йоь1ан гергарчех волу ши эрмало, закъалтана датон ахча а делла, шайн ц1а д1ахьажийра, захалона юкъахь т1ом оьшуш цахилар д1а а хаийтина. Иштта г1уллакх делахь, шаьш баккъалла а къонахий а делахь, ша имамана йига элира Аннас. Г1алг1азакхаша йовзийтира цунна Эвтархойн Ахьмада оьрсий ялоран истори. Йо1ана и тайра. Эвтархойн Ахьмада цуьнца барт бира. Йо1а дош делира захало хилла даллац цуьнан къайле ларъян. Нускал далош Чурттог1е схьакхаьчначу Ахьмадана хиира Акхбердин Мохьмад шен эскарца Моздокана т1елата аьтту а ца баьлла, лома юхавог1уш кхузахь сецна хилар. Оцуьнах кхаъ хиллачу Ахьмада кхузара бухабахийтира г1алг1азакхий, царна баркалла а аьлла.